Ilimas
Ilimas (rus. Илим) – upė Rusijoje, Sibire, Irkutsko srityje; Angaros dešinysis intakas. Prasideda aukštumose netoli Balychtos. Teka į šiaurę, šiaurės rytus Vidurio Sibiro plokščiakalniu, įteka į Angaros upės Ust Ilimsko tvenkinį (dalis žemupio užlieta). Didžiausi intakai: Kočenga, Čora, Irekas, Turyga. Prie Ilimo įsikūrusios šios gyvenvietės: Kočenga, Naumova, Selezniovskis, Šestakovas, Berezniakai, Igirma. Užšąla spalio–gegužės laikotarpiu.